**Mór Városi Önkormányzat Képviselő-testületének**

**65/2015. (III.25.) Kt.**

**határozata**

**a menetrend szerinti autóbuszjárattal történő helyi személyszállítási közszolgáltatás menetrendjének módosítása tárgyában**

Mór Városi Önkormányzat Képviselő-testülete egyetért a menetrend szerinti autóbuszjárattal történő helyi személyszállítási közszolgáltatás menetrendjének módosításával.

Iskolai előadási napokon a menetrend kiegészül egy reggeli járattal az Állami Gazdaság - Szövetkezeti Bolt - Rákóczi út – Zeneiskola - Vértes Áruház - Zimmermann Iskola - Kórház bejárat - Vértes Áruház - Petőfi S. út - Deák F. út - Vá. Bej. út – Fémmű - Velegi út útvonalon.

A Képviselő-testülete az Önkormányzat 2015. évi költségvetésében az új járat üzemeltetéséhez szükséges 807.760 Ft összeget az általános tartalék terhére biztosítja.

A Képviselő-testület felhatalmazza a polgármestert, hogy a költségvetést módosító rendelet-tervezet előkészítése érdekében a szükséges intézkedéseket tegye meg.

Továbbá felhatalmazza a polgármestert a - menetrend szerinti autóbuszjárattal történő helyi személyszállításról szóló – a fent leírt tartalomnak megfelelően módosított közszolgáltatási szerződés aláírására.

A Képviselő-testület felhatalmazza a jegyzőt, hogy a helyközi tömegközlekedés bővítésének érdekében, Felsődobos és Tímárpuszta vonatkozásában tegye meg a szükséges intézkedéseket és keresse meg a KNYKK Középnyugat-magyarországi Közlekedési Központ Zrt.-n keresztül a Közlekedés Tudományi Intézetet.

Határidő: 2015. május 31.

Felelős: költségvetésvetést módosító rendelettervezet tekintetében – polgármester (Városfejlesztési és –üzemeltetési Iroda, Költségvetési és Adóügyi Iroda)

KNYKK megkeresés tekintetében - jegyző (Városfejlesztési és –üzemeltetési Iroda)

Fenyves Péter Dr. Pálla József

polgármester jegyző